
Dinkapau khaibo chain 


Manipur state ga bambo aliu Liangmai Naga mai niu tuhoi katang 
aliu pou-pe lad gasu ariaky ga aliu nahmai dungtu mai zad katam mai 
kumjiu pijiu katikhai ngam lakjiu bambcse aliu zad gu kasonbo charah 
chamai suongga kamangambo khatle chiujiu aliu mathiu niu sijiu bamme. 
Siniu, Liangmai Naga Council (LNC) gu Annual Executive meeting 
Head office Namraining Tamei Hq. ga jengtung 24th Kanahhiu 2009 kum 
maduijiu chamsui 2 gu clause (ii) ga chamsuikhai mibokum Dr. Hunibou 
Newmai, Education Director, Liangmai Naga Baptist Association, Manipur 
niu raopadkhai bambo Lianglad Katilukhs chiubo class II gasu V katang 
se Liangmai nam ga bambo ariaky hinaga wangkinbo 2012 kumgu session 
gara katikara LNC gu ladbam sai suijiu khengkhai-e. Dr.Hunibou niu raopad 
khaibambo ariak khuong se witathui lumak bamdi suiye chiudi pawan sai 
suijiu wisanlura leng kam kali lanjiudi bamkhe. 

Pawan kalangbo lungga class VI to X katang lengdi ariak liyang padlu 
Manipur Govt, niu di recognise thiulu High School Leaving Certificate 
Examination gadi pijoukhaira maihina aruonglu chunkhat thiujiu Rapiw 
zan gasu ten ncham bamkhe. Tingwang tudi ariak machapad maitudi dihjiu 
thuonkiu-e. 

Dated Namraining, 

11-11-2011 Ch. Dithinbou, 

President, 

Liangmai Naga Council, Manipur. 



Dinkapau khaibo cham 


India govt, niu padih lungnah hina tu ariak pisikhairabo gu policy ga 
Ministry of Human Resource Development niu Sarva Shiksha Abhyan 
(SSA) kubo program khattaliu padle. Haibo program hang ga India pabam 
hina ga maidung tu papuipiu lad gasu ariak pisira matanbo-e. Noble program 
hainiu Liangmai aliu lenghdi pajat kawibo pisikhaijiu alad ganiu tasi 
katileng ngoulubo hai aliu san wibo-e. Manipur state govt, niu Ministry of 
Human Resource Development gu guideline hang ga maihina leng common 
syllabus taliu khaijiu katirabo ariak khuang lyangpadkhaiye. Mathiu tu 
palam (study object) khat ga kati khaira leng jeng niu khat thiubo syllabus 
machaa mibo-e. 

Mathiu niu pakhung khat palad lad ga thinjiu katirabo khuang 
‘Lianglad kati lukhe’ pachen ‘V’ haise class V ga katira leng Manipur Board 
gu English Course Book ga niu Lianglad lam chalipad khatdi Liangmai 
gu characham kasia khaitonlu Dr. Hunibou Newmai niu raopadbo 
monuscript se software gasu phuikhaide. Lianglad ga ariak wajiu raopad 
mide. Hainiura karaibo gu makge chiudi ariaky ga thinjiu katirabo khuang 
lengra haise niu karaibo akhatle. Masuang ting lamdi katikhuang thiujiu 
kasia raopad mibodi bamme chiudi katilugap makbo niu kawi-kasa khatdi 
Literature thiujiu tathuibo-tathui makbo siluson makge. Thaimen Dr. 
Hunibou Newmai niu raokhai lubo haira taten thiujiu ariak kyga kati lujiu 
pasai muikhang rabo ga phipan kawibo thiu sune. 

Lianglad hai thai katang lung ga katilubo lad thiu makbo jeng niu 
chaladzai, chakhuan ga khatdi spelling ga kakeng maileng ncham kamakbo 
wajiu daolu buiye. Chiudi hainiu ra maoson mibodi makge katiwang dasai 
ncham kamakbo hina kam macham wang kamlu sune chiu malumme. 

Liangmai Literature Society niu haibo ariak khuang ga kasuibo 
pikhaide. Dinmibo kumjiu katin bijiu wirabo hina katinjiu muikhangra 
maihina nkha bamkhe. 

Lakjiu tenkhaibo piutu dihjiu thuankiude. 

Dated Imphal, 

The 23 r d August 2011. Kaikhamang Daimai 

Secretary, 

Liangmai Literature Society, Manipur. 



Thuankiubo cham: 


Tingwang lungsiat pien niu aHu Liangmai zad lad ga ariakynah dung tu kati suira chiujiu 
SSA hang gasu macha pad suisai chiu matan khaideja wangtang lulakbo bammibo jeng niu 
Liangmai Literature Society tu alamlujiu phui katinmak kasabo phuikatin lanlu liangpadbode. 

Haibo “Lianglad katilukhe" chiubo pachen Nia gasu Ma-ngiw (ll-V) katang hai Board of 
Secondary, Manipurgu ariakkhuong (Course Book ll-V) gasu Lianglad lam chalipadbo-e. Pachen 
khat lengra masuong Mn. Kaikhammang Daimai niu taliu padbo Paphibang chiubo khuong 
bamkami jeng niu pachen Nia gasu mangiw katang leng taliu mibowe. Haibo ariak khuong dung 
Lianglad lam chalira kamsubo wan ga Maikimai niu paliu leng kasuibo jaiga ariak rao kami jeng 
niu aliu leng wangtang kalakbo kengjiu bamme. Siniu, ariak khuong lung ga bambo characham 
dung nai Chamshing se kakeng ra I niu aliu Liangmai leng wirabo jai ga chalyi kadad khaimibo- 
e, nkiujiu Liangmai gu chabangcham nai chamsing raokhai sanmibowe. Aliu Liangmai lad hai 
pakhuan khat paramba ra madai mangiw bammi chiubo ga spelling jutam maksai daulak jutam 
radi pathak kung chiubo kengjiu bamme! Sikumbo tun ga SSA Text Book Committee Liangmai 
(2008) gu member kasia tu madin thiulu kamkhai deja mathiu chunning gara kamwang tanglu 
lakde. Sigasu, pawan di tanang Ian chiu kami jeng niu Ai niu lukanibo chang gadi taliu khailu 
makde. Mathiu niu aliu mao Kuak khaira mide. 

Sichiujiu, haibo ariak khuong hai nah rfiaitu kati khaibo wan ga katipao dung niu phui 
minjiu phuilu nahmai dung tu katikhai sai ariaknah leng wa kawi kengjiu dausanlu sune chiu 
malumme.Aliu lad gasu shaarak nabidi nahmai dung tu ariaky ga katikhai bisai alad-alui ga 
kengjiu wisanlu sune chiujiu malumme.Thaimen ga aliu niu maningbo maksai lunibo kum 
kamtanglu makliudi pasai su mathiu aruonglu kam madio lanra kamkhe. 

SSA hang ga madam khaibo Text Book Committee, Liangmai gu member dung paliu zan 
dinbo ga, Mn.N.Awangbou, Mn.Dm.Tadimmang, Mn.(Late)N.Piulinbou, Rev.Mairilungbou, 
Rev.K.Namjinpibou, Mn.B.Kadinlungbou khatdi Mn.Tanlungbou paliu mathiu tudi thuankiu-e. Paliu 
gu pawan kakungbo wajiu raipadlujiu phui katin khaibimaksai haibo ariak khuong se pad ngam 
lakraye. Nkiujiu, atu pachen II nai pachen III rao nkhakhai bibo Rev. K.Namjinpibou nai 
Mn.Kengsungbou Marianmai khatdi typing nai computer setting ga nkha khaibo Mn.Ajengbou 
Newmai, Mn. N. Prabou, Mn.Witambou Marianmai, Mn. Kaimaraibou Newmai khatdi Hamai Press 
nai Hamai English School, Namraining gu staff mathiu tu di dijiu thuankiubo madukhai-e. 

Kanambo ga, haibo ariak khuang macha padra siuikhai bibo Kadampao Tingwang khatdi, 
Liangmai Literature Society Manipur nai Liangmai Naga Council, Manipur gu jupao thiubam mai 
mathiu tudi chunwibo nai thuonkiubo madukhai-e. Mathiu niu suikhai bisai taduan 6-8 katangdi 
2012-13 lung ga machapadra karam bamme. Mathiu Rapiw ga kakheng thiujiu bamkhe. 


Namraining Tamei Hq. 
11 - 11 - 2011 . 


Dr.Hunibou Newmai, 

TADUAN -1 

KAWIBO NSUAN, APIU 



kathalu, paju npiu lu khatdi aliu mathiu gu phitop thi 
masan kam khai bamde. 

Kawibo nsuan, Apiu, Apui niu cha kaden khai bamde,wang sak sukhe sua. I di angam 
kamlude. • . 


Kawibo nsuan, Awangpiu. 

Kawibo nsuan, apiu. 

Nagu nsuan ngam kam ludama? 

Yo. Apiu, I ahyu katha lude 
Khatdi aju npiu lude. 

Napui ra ndelam tadmi? 

Pah ra kakheng kam bamme. 
Awangpiu ra zibam khamah? 

Makge Apiu. Nang niu ndanaih 
kati khaibo kum gapjiu pahdi pahyu 


Kawibo nsuan, Awangpiu, Nang niu nsuan su majilu 
naju npiu khatdi nahyu katha lude chiubo jeng niu I 
achun wiye. Wanglo natanpui nai napui aliu kalum 
wonsu dakhe. 

Apuiyo, nang niu withuwe, aliu natu chalungsaye. 

Idi anah kania nanaitu kung khatdi chalungsaye. Nanai 
niu nsuan su majilu nanaiju npiu khatdi nanai hyu katha 
masan siak mide. Nanai ngiu duan kamjiu bambo nah 
kiniaye. 

Apiu niu nsuan su majijiu subo wan ga Idi sumi gap 
gapbo-e. Pahniu, atu ahyu katha alikhai bo-e. Apui yo! 
Ndanai, I niu agu home-work kamsu mibo-e. Agu katipou niu atu chalungsaye. Pahniu 
atu angiu duan kam maduanbo napuiye khatdi lung masanne chiu kathuat khaiye. I di 
patu chalungsaye. 

Awangpiu! nagu katipou ra nde kumlo? 

Apiu yo, pahra wichang wiye. I niu apitham 
nai a-ntin thengjiu majuak kharmakgc. Pahra 
lung kataniabo nahtu masen makbo-e. Pahniu 
dinne, chara kashabo hai lung katania mai 
khuga wangbo bamme. 

Anah kania yo, khe kalum mon sukhe. Nanai 
wibo jeng niu napui anai, anai chun wijiu 
bambo-e. 

Kungbo apui nai Apiu, anai nanai tu chalungsaye. 

2. TIEN ALIKHE 


I. Pahang ga maniu khai bambo nkaklo:- 

1. Awangpiu niu nsuan sujilu nde ngam kam raithulo? 

2. Awangpiu niu nsuan nde ngam kamlo? 

3. Awangpiu niu nde kumbo wan ga pagu home-work kamlo? 

4. Awangpiu tu nde duan niu patu katipou niu kung gulo? 

5. Nde duan niu Awangpiu pa-ntin lin gulo? 

6. Sao niu kalum monra macha khailo? 

7. Papiu niu nde kati khailo? 

8. Kikhun mai sao saolo? 

II. Maruangbo ga raokhailo. 

1.1 ahyu_lude. 

2. Awangpiu paphitop_masan lude. 

3.1 ndanai agu home work_lude. 

4.1 ra_siak siakbo-e. 

5. Chara kashabo hai_khu gasu wang bo-e. 

TADUAN-2. 

ATU WISANLIU CHIU KU-E 

I hai rili.u Wisanliu -e, 

Nang ra saolo? 

I Minu ye, I ngiona-e. I natu khon bambo-e. 
Tathi ra atu mikrebo-e.Pah atu palung poam 
bambo-e. 

I Wisanliu -e. Raise akaaye. Pazan Billy 
chiu kuwe. Aliu chakaa thiukhe. Natu di mai 
masenne. Dilembou se apiu-e. Pah ra maihina 
tu chalungsa sibo mai-e. Pahse phaimiw-e. 
Apui Sharouliu ra chapiwky gu alupui-e pahdi 
maitu chalungsa sibo puiye. Pahniu chamaina 
tu ruanna makjiu khaoring dungtu di kung 
chalungsa jiu akhi khaiye. Khaoring dung se 
niu di apui, apiu khatdi atu lungsabo-e. Athi tu 
I mathen bambo-e. Athise akaabo-e. Athise akhuga ra maria rap bam bambo-e. 
Apiyubu Lungphakbou di athi se tu kungbo-e. Ashingnahpui khat bamme. Pazan 
Kamarialiu chiu kuwe. Nang aliu nai akyga, lungcham bam mikhe. 

Chiudi Ira ngiona ye. Nakinahmai dung niu atu masen bilakge. Ira chakha tiunibo- 
e. I niu naky ga taja tu min tiu jing bamlu bui-e.Chiudi, pakak kakga ra taja tu 
minlu lakjiu atek hahjiu awon mariu riuwe. Awon mariubo wan ga atu guikhai 
bikhe mah? 

I Wisanliu -e. Akikhun ga apui nahpuari ruang ga I niu tingthubo-e. Apui 
nai apiu atu kung chalungsabo-e. Agu takum tachat mide. Akikhun mainiu natudi 
kung chalungsa raye. I niu naleng katiu kasak piraye siniu alang tiuky ga wa aga 
tiudulo. 

I ra ngiona poinaye. Nang niu aleng katiu kasak gui mawi khaibisai I nacham 
majaine. Chiudi nathi tu I ra ping-e. 

Papui papiu niu kungbo Wisanliu ye Ira, siniu agu khaorui dungdi atu kung 
chalungsa-e. Apui, apiu khatdi ashingnah pui tu maki dulo, chakang dulo. Athi 
tudi agi dulo. Aliu mathiu lung nchamkhe. Asai kariupui niu tathi nai mathenne. 
Pazan Kamarialiu chiu kubo-e. Pahniu natu di mathen sune. Patu pingdulo. 
Akikhun mai mathiu patudi chalungsabo-e. 

Ira ngiona ye. Chamaina zai I ra simakbo-e. Atudi chamaina zai-ali kati 
khailo. I nagu khaorui thiune, Idi nakikhunmai thiune. Ira aky hahbo ngiona-e. 
Thainai gasu sujiu tingsang tingriu ga I tad lan lakmide. Nakhu ga achun wijiu 
bam mene. Nang ra wakasibo chalungsa sibo nahpuiye. Maidung niu atu wajeng 
nchak khai makbo-e. Chiudi nang ra atu kung chalungsa khaibiye. Idi natu 
chalungsa chang chalungsa-e. 

TIENALIKHE. 


I. Pahang ga maniu khai bambo kenkaklo:- 

1. Wisanliu hai saolo? 

2. Minu hai saolo? 

3. Billy hai saolo? 

4. Wisanliu piu zan ndechiu kulo? 

5. Wisanliu piu nde ngam kamlo? 

6. Wisanliu pui zan nde chiu kulo, pah nde ten thiulo? 

7. Sao niu taja min tiulo? 

8. Nde jeng gasu Minu pachun wigulo? 

II Maruangbo ga raokhailo:- 

1. Ngiona_ga tathi se pak bamme. 

2. Billy se_mai-e. 

3. Wisanliu piu se_ye. 

4. Wisanliu pui zan_kuwe, pahse_ 


ye. 

TADUAN-3. 

NPOUBO 



Manuanliu hai pasao III ga kenkinbo-e. Pah Ariaky tadne chiujiu din kinne. 
Pah paphen maitu khuon bamme. Pah tanpao khat tu adao-c. Tanpao zan Takambou 
chiu ku-e. Tanpao siniu Manuanliu tu nui aclao-e. Pahniu Manuanliu tu npou 
sude. 

Takambou : Hey, nang sao kinahpuilo? Nazan dechiu kulo? Azanra Takambou 

chiu kuwe. 

Manuanliu : Apao! Azan ra Manuanliu chiu kuwe. 

Takambou : Natu adaojiu adiu wiye. Nang sao ram mailo? 

Manuanwiliu : Apao Ira Namraining maiye. 

Takambou : Nagu state zan nde chiu kulo? 

Manuanwiliu : Manipur chiu kuwe, Ira Liangmai ye. Akiphiu niu Pamai-e. 
Takambou : Napui napiu nde ten thiulo? 

Manuanwiliu : Apiu ra chaluten thiumaiye. Apui niu kanung ten mawahbo-e. 
Takambou : Chiusai napui nai napiu changam maranj iu kambam suraye. Nang 

panai tu chalungsa mah? 

Manuanwiliu 
Takambou 
Manuanwiliu 
Takambou 
Manuanwuliu : 
Takambou 
Manuanwiliu 
Takambou 
Manuanwiliu 
Takambou 
Manuanwiliu 
Takambou 
Manuanwiliu 

Takambou 
Manuanwiliu 
Takambou 
Manuanwiliu 

Takambou 
Manuanwiliu 
Takambou 
Manuanwiliu 

Takambou 
Manuanwiliu 
Takambou 
Manuanwiliu 
Takambou 

Manuanwiliu 


Yowe, I panai tu lungsaye. 

Nashingnah khang ndejiu bamlo? 

Ashingna ra hahye aky ga I aronna-e. 

Nang pasao ndejiu ga ariak kenkinlo? 

I pasao III ga kenkinne. 

Nagu ariaky zan nde chiu kulo? 

Agu ariaky zan Hamai Christian School chiu kuwe. 

Nde kumbo wan ga nang ariaky tad tadlo? 

Nsuan wanchak 8: 00 ga tad tadle. 

Naruan na ariaky tad gap gap mah? 

Makge, Aphenmai nai tad nchamme. 

Naphenmai sao saoio? 

Aphenmai ra Digiangliu. Chunthuiliu, Agiwangliu khatdi 
Wigiabuiliu paliu-e. 

Naky nai nagu ariaky kak nde theng galo? 

Mathakbam Khat theng -e. 

Nagu katipao mai niu natu nde kati khailo? 

Paliu niu English, Mathematics,Science, social Science, 
Computer, Bible, Liangmai khatdi kadiubo subject dungdi kati 
khai-e. Paliu niu tacheng tazai kawibo di kati khaiye. 

Ariaky ga naliu mathen then mah? 

Yowe, aliu mathen thenne. 

Nang characham nking nimah? 

Yoh,Apeh niu characham din dinbo wan ga achun ngutjiu I 
nking king-e. 

Nagu pasao ga ariak nahmai ndejiu bamlo? 

Chamai atai (40) pasan bamme. 

Nang pasai lung khang nde ten thiune chiu maninglo? 

I adi-aram khatdi azat leng taten thiukhaini-e. 

Nang ra chamai kawibo nahpui-e Tingwang niu natu thoikhaibo 
thiu milo. 

: Thuankiude, Apao. 

TIENALIKHE. 


I. Pahang ga maniubo kenkak khailo. 

1. Manuanwiliu hai saolo? 

2. Manuanwiliu pui nde ten thiulo? 

3. Manuanwiliu lung bambo nam zan dinlo? 

4. Manuanwiliu nde ten thiunilo? 

5. Sao niu characham dinlo? 

II. Maruangbo ga naruanna nalam ga raokhailo. 


1. Azan_ 

2.1 _ 

3.1 _ 

4.1 pasao_ 

5. Agu takum 


chiu kuwe. 

(nam) mai naye. 

_ (Jad) mai naye. 

_ ga ariak ken kinne. 
mide. 

TADUAN-4 . 
KAKAPBO NAH 


Apeh hai tanpehsui mibo pehye. Pahniu mari keng jiu dinkhai khai-e. Aky 
alang tiuky ga apeh niu nda gu mari dinkhai khai-e 

Apiura katipao-e. Pahniu ariakdi kengjiu rou padle. Apuidi katipao-e. Asai 
kariubo pui sira pachun thiu masan makha-e. Pahra nchun jisu sai kap kap-e. Aliu 
gu home-work hai apiu niu tien 
alikhai khai-e. Pahniu aliu gu ariak 
kaki kidi kati khai khai-e. Apui di 
aliu leng katiu kasak lang tajut jiu 
aliu tu ariak kati khai khai-e. Pahniu 
pagu class ga kawi mai nahdung 
racham din din ne. Pahniu paliu khai 
rili kawibo tu dinjiu thuan thuan-e. 

Pahniu asai kariu puitu pangum ga 
phung lujiu alank lank-nge. 

Apui nai apiu aliu tu chalungsa 
chang lungsa ye. Naikhat khat ra apui alank lumakha gasu aliu jirai mibo naihdi 
bamme. Sikumbo naih ra apiu niu aliu tu makiang sulan lujiu katiu kasak pi 
khaiyc. Apui niu apeh leng katiu kasak pirai tan tan -e. Sichiu lusai aliu leng pibo 
-e. Apuinai apiu niu katiu tiu kanam kachang chang-e.Panai katiu tiuludasai 
Tingwang tu thuonkiubo rathoi luaruang tantanne. 

Nsuan machang Rapiw Tingwang ga kakheng thiulujiu ariaky lam tad tadle. 
Aka-aphen maidung kakeng di ariaky ga tadle. Asai riupui sera ariaky lam tad 
makhaye. Pahra nahpoina bam khabowe. Siniu, apeh nai chaky ga bamdia mimi 
bo-e. 

Nchun wang susai, aliu nmang tao maguilu apeh niu mari kadinbo tu nking 
king-e. Apui niu katiu kasak langlu tiura akhi khai tan tanne. Asai kariu puira kap 
tan tan chiubo-e. 



Naikhat nchun, apeh niu Ngiudon racham aliu tu din biye. 

“ Ngiudon” hai chawang tu akhi taliubo chakampou dung ruang ga 
kaningtingbo mai khatle. Naikhat chawang tu akhi taliu ra Ngiudon meng rimi 
bam niu -e. 

Chawang niu Ngiudon tu hai chiu din bam niu -e. “Ngiudon, nde kamjiu 
wang rijiu lo?” 

Ngiudon : Chawang yo, anah niu kapjiu atu taphi bam mijiu -e. 

Chawang : Puk! nanah taphibo tu nang hiam silulakbo mah? 

Ngiudon : Chawang yo, nahmai chuning kamkhai ra chiubo hai malabo makge, 
chawang niu di nahmai khat chun kim khaira tiubo hai kung chang 
kungsune. 

Chawang : Ak! nde chiujiu kungsuan ralo? palam din matailo. 

Ngiudon : Chawang yo, I niu nah mai khat ali thiu bine, suimah? 

Chawang : Yoh, kapjiu taphi sulo. Siga Ngiadon nahmai khat alih thiujiu kap 
sude khatdi taphi sudc. “Apiu ale.ig kahumbo pilo” chawang seniu 
kahumbo pikhaide. Sisai Ngiudori niu hai chiu dinlan sude. “ Apiu 
aleng chapai ping pilo” Chawang niu chapai ping poina pikhai 
lanbide.Ngiudon hai taphi jiu kapjut jut bamkha-e. Chawang siniu 
Ngiudon tu nde jeng niu kap saomi makjiulo chiu maniu sude. 


Ngiudon niu chapuang luniye chiu kheng mide. Chawang siniu 
chapuang gao wang pikhaide, Ngiudon kap matan bibi sude “ Apiu 
chapuang haisitu pi-agu chapai ping lung ga buang taron khailo” 
Chawang tu chap magui kabam mai hina nuisude. Chawang sidi 
nuisude, sichiujiu ,chawang siniu hai chiu dinne, Ngiudon nang hai 
chamai ka-ningtingbo nah-e. 

Apeh niu haibo mari dinbo ga aliu di mathiu nui ha ha khaide. Asai kariupui 
niu apeh tu pasai saidi mari din lan lanlo chiujiu nuijiu dinkhaide. Sibo saira asai 
kariupui kapniabam niubo sedi kap lantah mide. 

TIEN ALIKHE: 

I. Pahang ga maniu khai bambo hai kenkak khailo: 

1. Papeh se niu nde ngam kamlo? 

2. Nahmai dung gu home-work sao niu ten alikhailo? 

3. Sao niu pasai kariupui situ pangum ga phunglo? 

4. Ngiudon hai saolo? 

5. Sao niu nahmaidungtu Ngiudon racham din khailo? 

6. Chawang si niu Bijando nah situ nde kumbo nahye chiu din khailo? 

7. Characham se nking lu gap sai kapniabo nah se nde lad dinlo? 

II. Maruangbo ga rao khailo: 

1. Apiu niu aliu gu_ten alikhai ye. 

2. Apui niu aliu leng_lang khai-e. 

3. Aka-phenmai kengjiu_tad ncham me. 

4. Asai kariu pui nchun wang sai_gap gap-e. 

5. _niu aliu tu Oina Bijando racham din khai-e. 

TADUAN-5 

APUI 


Pariak chak kamlakbo tingpuk ga chagan dung suang, 
Nbiugiu taphu ga bambo tatu sang sang suang , 



WWKv' 


4 *^ 


Chalui kawi thiukinbo nthingna sang kai suang. 
Aguang mariuh ga puak bambo gabenbang dung 


suang. 


■V ?' 


Charapien buon bambo makhui sang sang suang; 

Kachia kum benbambo nson 


jikdui suang 

Apui nang ra widiang-e 
kadihriga. 




TIENALIKHE. 

I. Maniubo kenkak khailo: 

1. Tingpuk ga nde ngaolo? 

2. Nbiugiu taphu ga nde ngaolo? 

3. Aguang mariu ga nde ngaolo? 

4. Charapien tu nde niu buon bamlo? 

5. Mahiu mana tu ndebo wan ga ngaolo? 

6. Kadipiri sao niu wikachanglo? 

II. Maruangbo ga rikhailo: 

1. Pariak chak kamlakbo tingpuk ga_dung suang. 

2. Chalui kawi thiukinbo_sang kai suang. 

3. Charapien buon bambo_sang sang suang. 

4. Apui nang ra _kadihriga. 

TADUAN -6. 

MAKHUI NDE NGAM KAMLO? 


Makhui nde ngam kamlo? 

Makhui dui phung wang-e. 

Apiu nde ngam kamlo? 

Rangkang chaky ga phungwang -e. 
Apui nde ngam kamlo? 

Makhui dui liang pad kam khai-e. 
Ngena nde ngam kamlo? 

Makhui dui sak kam khai-e. 

Christina Rassetti 



TIEN ALIKHE: 

I. Maniubo kenkak khailo: 

1. Makhui niu nde ngam kamlo? 

2. Apui nde ngam kamlo? 

3. Sao niu chaki ga rangkang phung wanglo? 

4. Sao niu makhuidui sakkam milo? 

II Chamshing hai phui mak jiu kenlo. 

TADUAN-7 

AKIKHUN 


Poudiuwibou nai Wikambou hai chakaa kawi-e . Wikambou niu 
Poudiuwibou kimai tu adao ra tadle. Poudiuwibou niu Wikambou tu chunwijiu 
zudao-e. 



Poudiuwibou : Hei, Wikambou, Nde kumjiu lung kinlo? 

Wikambou : Hei, I wijiu bamme. Thuankiude. 

Poudiuwibou : Malum makjingbo bam ga natu 
ngao daode. 

Wikambou : Ira natu adaora masuang j. 

marangjiu bammibo-e. * 
Thainai apiunahbo kyga 
mengbo nai naky ga di meng 
taron kinbo-e. 


Poudiuwibou 

Wikambou 

Poudiuwibou 


Wikambou 

Poudiuwibou 


Papiu 


Poudiuwibou 

Papui 

Wikambou 

Papui 


: Natu adao jiu achun wiye. 

: Idi achun wiye, nakiluang hai wichang wiye. Idi bamkhainiye. 

: Akiluang ra mairam maidih kumjiu wimakbo-e. Chiudi nang niu 
wiye chiu thuankhaibo jeng niu adiu wiye. Khe wanglo, aky 
kalung lam ngut khe, apui nai atanpui Wisiliu tu adao khaikhe. 

: Paliu tu adao khai ni bambo-e. 

: Apio! hai se akaabo Wikambou siye. Pahai Kuiloung mai nahye 
: Wikambou, natu adaojiu achun wiye. Poudiuwibou; napui nai 
natanpui tu kukhailo, pi Wikambou tu adaojiu 
jusikhailo. 

| Poudiuwibou: Yo, Apiu. 

i® 

Wikambou : Kawibo nsuan, Apiu. 

Papiu : Kawibo nsuan. Wikambou. Kuiloung hai 
nde kumlo? Agibo bam mah? 

Wikambou ': Yoh, Apiu. Agibiye. 

: Haise apuiye. Apui, haise akaabopiu Wikambou siye. 

: Anahpiu, natu adaojiu achun wiye. 

: Thuankiude Apui. Apui niu naliu leng alushy nai charapi poi nakha 
lang khai bibo-e. 

: Thuankiude. 

Wisiliu 

Wikambou 

Papui 

Wisiliu 


Papui 

Wikambou 


Papui 


: Kawibo nsuan, Wikambou. Natu adao jiu achun wi-e. Wanglo 
chasak ncham khe. 

: Thuankiude. Wisiliu. Nang niu nakikhun lam ga kasia atu din 
khai bikhema? 

: Cha sak sukhe. 

: Akina maira chamai tambo-e. Aliu khang madai ruan naye . 
Apui, apiu, achipiu khatdi I, chiu ruan nabo-e. Apiu se niu 
akikhun gu papi ye, Apui nai apiu niu anai leng manang khai 
biye. Anaidi panaitu nkha khai-e. Aki gu T.V khat bamme. Aliu 
T.V phui jiu bam bam me. Aky ngiona khat bamme. Achi gu 
tathi khat bamme. Aliu mathen ncham jiu bam bam bo-e. Aky 
pawan machang kam masan ring ring jiu bam bam bo-e. 

: Wikambou, nang aky ga nsuan maluat tiu ncham khe. 

: Apui, I thaiting angampu bijiu bamme. Siniu pasai wang lanbo 
naih niu tiu ncham ne. Atu maning maokhai midulo. Naliu di 
akilam naikhat ra maomak jiu meng khailo. 

: Yoh. maomakjiu meng ra ye.Naram ga bambo kahiubang dungse 
mai masenbowe huithon loimi makra naram maitu dinkhailo. 
Aliu di nakina mai mathiu tu chalung saye. 


TIEN ALIKHE: 

I. Pahang ga maniu bo kenkak khailo:- 

1. Wikambou se saolo? 

2. Poudiuwibou kina mai sou saolo? 

3. Wisiliu se saolo? 

4. Poudiuwibou kina mai paky nde chiujiu akhilo? 

II. Maruangbo ga roukhailo:- 

1. Wikambou nai Poudiuwibou_ye. 

2. Poudiuwibou kina mai khang ______ ye. 

3. Wanglo cha_ncham sukhe. 

4. Poudiuwibou kina mai tathi_ye 

III. Nakikhun racham roulo. 

TADUAN-8 

ALIU GU CLASS ROOM. 

Haise aliu gu classroom me. Room ha: se masan siak siakge . Kibeng ga 



white board maseng khai bam me . Table nai ntoura chabam bamli khatdi bam 
me. Table nai bamli sera katipou leng-e. Bamchon kakubo nai kanahbo di keng 
kha bamme, haise katinah dung leng-e. 

Aliu gu classroom kamun nia bam me. Kiran madai bam me. Aliu gu class 
room hai pawan machang tingkai kawibo bam tan tanne. 

Aliu gu class room kibeng ga chamengh keng khadi maseng khai bamme. 
Aliu gu katipou niu whiteboard ga marker pen niu ariak roubo-e. 

Aliu class gu katipou haise Riliu. Mariathonliu ye. Pahniu nai machang tazan 
ku-e. Pahniu aliu tu English kati khai-e. Pakhon manuan ririjiu nking wi-e. Aliu 
di patu chalung saye. Pahniu niu aliu tu kati mawijiu katikhai-e. Pakhu gasu aliu 
npou ali khatdi rao alijiu npousi raosi padbowe.Pahniu aliu tu wa nkingbo hai pra 
thiubo khatle chiu jiu di kati khai-e.Pahniu chalad dinsusai din masan siak siak 
jiu mai mathiu niu simasan lubuibo jaiga din khai khai-e. 

Katipou Mn.Tadambou niu aliu tu Mathematics kati khai-e. Aliu niu patu 
katipou Tadambou chiujiu kuwe. Pahniu whiteboard pawan kakeng thin piuwe. 
Pahniu kibeng ga maseng khai bambo chamengh lam ga di kati khai khai-e. 
Chamengh dungse kasia ra parid madatbo lam ga-e, kasia niu wa pathen madatbo 
lam ga-e. 

Aliu class ga maipiu maina di maipui mainah di bamme. Aliu maipui mainah 

dung niu maipiu mainahdung suang wi nkiu lura karamme . Maipiu mainah dung 
sedi wi nkiu mit mit jiu bamme. 

Aliu class ga akaa maidung kengjiu bamme, khangsia maira Maikimai-c 
khangsia mai niu Nkhaomai -e khatdi khangs: amai niu Naga mai nai Khungchai 
mai-e. Aliu mathiuse mathen ncham me khatdi ariak ken nchame. Aliu khat niu 
khat tu chalung 

sajiu chakaa thiu mawijiu chaka thiuwe. Aliu gu katipou niu aliu mathiu 
hai khatle chiujiu katikhai-e. Aliu niu aliugu ariak taduan hina si kensi khatdi 

raosi kamme. 

Aliu gu katipou mai dung wi kamme. Paliu niu 
aliu gu ariak taduan hina kati mawijiu katikhai 
kamme. Paliu niu aliu tu aliu gu katipou mai tu 
nde chiu npou ralo chiubodi kati khai-e. Paliu 
niu pawan machang aliu tu lung masan jiu lung 
raye chiujiu kati khai-e. Paliu niu aliu nkhai rili 
kawibo di kengjiu kati khai-e. 

Aliu gu Headmaster hai chamai kawi maiye. Nai 
machang aliu niu pasai shuijiu Tingwang ga 
kakheng thiu ncham me. Sise class su kamak’ga- 
e. Aliu gu Headmaster niu din ne kakheng thiubo niu alungchun ga agyi manaibo 
pikhaibo-e. Aliu niu ariaky gu Anthem se di thiu ncham me. Sichiu lumisai class 
haise sumirade. 



TIEN ALIKHE. 

1. Pahang ga maniu khai bam bo hai kenkak khailo:- 

i) Classroom lung ga nde kumbo bam ga white board bamlo? 

ii) Classroom ga nde kumbo bam gasu tingkai kawibo hun wanglo? 

iii) Class gu katipou jan nde chiulo? 

iv) Sou niu mathematics kati khailo? 

v) Katipou se niu nde lad din khailo? 

2. Maruangbo ga rou khailo. 

i) Classroom ga aliu gu katipou_nai ______ thinpiu jiu 

ariaky rou-e. 

ii) Aliu gu mathematics katipou niu __thinpiu makeng diang -e. 

iii) Paliu niu aliu __ali khai ye. 

iv) Headmaster nai aliu nai machang_thiu nchamme. 

v) Class su ra mah ga aliugu school_thiu ncham me. 

TIENALIKHEs. 

1. Pahangga maniu khai bam bo kenkak khailo. 

i) Ariaky ga kiu kabambo ariak nah dung sou soulo ? 

ii) Thoikhaibou chakaa kung thubo soulo ? 

iii) Nde kumbo naihmikpui ga ariaky ling su milo ? 

iv) Nsuan wanchak ndejiu wan ga ariaky ling subo gu tenrang su milo? 

v) Changee nai chagiangpi se sou niu thiulo? 


2. Kamaji nkhui kam tasi khai lo : ( Kamajibo; kamoubo;) 

i) Aliu ariaky ga Liangmai na ruan na kiu -e. (_) 

ii) Aliu ariaky ga Maikimai na ruan na kiu -e. {_) 

iii) Aliu gu ariaky hai di chang di ye. {_) 

iv) Changee nai se Headmaster niu chagiangpi thiuwe.{_} 

v) Ariaky hai masanboky thiuraye. {_) 

TADUAN -10. 

AGU COMPUTER TU AI)OU KHAI LO. 


Hei! I hai Keyboard de. 

Alun ra Typewriter kum bo-e. 

Nang niu atu machao sai, kamachou 
choubo giakse monitor ga ngou lusune 




Computer ga changam kapad 
Ka-ngut pakhiang na apen gasu niu -e. 



I hai disk side. 

A-ngam sira computer ga changam 
kam khai kalu hina se nbai khaibo side. 

Akhu ga baikha:i lujiu pasai thinpiu lanlanbo suiye. 

I hai computer gu mouse chiubo side. 
Alun ra tajapui lun kumme, chiudi, 
A-ngam ra wadi tajapui nai ncham makge. 

I niu computer gu paben thiu jiu changam 
kamme. 


Tien alikhe. 

Computer mania zan dung rouphu khailo. 

i) M_ 

ii) K_ 

iii) M_ 

iv) F_ 

v) P_ 


2.Kamajibo kada pad hi jiu kam tasi khai lo : 

i) Computer gu nde kum bo mania se typewrter lun kumlo.? 

a) Mouse. 

b) Screen 

c) Keyboard 

d) disk. 


ii) Computer gu nde kumbo mania setu pahuak chiu jiu kulo. ? 

a) Processor. 

b) disk 

c) Monitor 

d) Keyboard. 


iii) Nde ga computer ngam kam kalubo nbai khai suilo ? 

a) mouse 

b) disk 

c) Keyboard 

d) Monitor. 

TADUAN -11. 

NAIMIK PAD LUJ1U NGUT LANMIBO GA 

Naimik siniu khangsu ra marui 
khuangmisai Akhonriliang mide! Naimik 
padsurama misai nson ramben midc. j 
Naimik siniu benpad sugap chiu sai Nsuan 
midc! Naimik kamaitheng khangmisai 
chamen wan mide. 

Naimik siniu tinggen n-ganglam khangtang 
migap chiusai innien, niending mide!. 



Naimik siniu kou kumlan migap chiusai chav/an ramliang 

wang mide. ! 

Naimik siniu jizing tadmigap dasai 
ting tamiuram wangjiu nchun, 
chunding mide! 

Naimik seniu buang sulangap dasai 
Akhonrilianglan mide ! 


TIEN ALIKHE. 

1. Pahang ga maniukhai bambo se kenkak khailo 

i) Nde kumbo wan tu rambenpad chiu kulo ? 

ii) Nde kumbo wan tu nsuan chiu kulo? 

iii) Nde kumbo wan tu Nien chiu kulo ? 

iv) Nde kumbo wan tu chawanliang chiujiu kulo ? 

v) Nde kumbo wan tu nchun chiujiu kulo ? 






2. Pahang ga chamengh pikhai bambo hai nde kumbo wanlo chiubo rimadiu khailo; 

T0DCI0N 12. 

S0IW0NG MIBO SHINGBANG. 


Buonrailiu niu naih machang ariaky ga tadle. Naikhat khatra paphen mainai 
tad nchambo naihdi bamme. Paliu niu mathakbam khat kumbo tad tadbo-e. Paliu 
npui mung ga shingbang kadibo khat subamme. Paliu nahmai dungse sibo bang 
phibang ga ntou mathak thakge. Sibo bangse niu paliu leng kajuibo pikhaibo 
jengniu paliu niu sibo bangtuse kung, chalungsajiu bambo-e. Shingbang phibangsc 
paliu niu kam masan duak khaijiu paliu mathak phung thiujiu bam niu-e. Sichiu 
jiu paliu gu ariaky hai vacation leng pawan wangjiu ariaky kiusou mide. 

Pating katheng ariaky kiu sou 
khailubo sai paliu ariaky kiu wanglan 
sude. Chiudi paliu npui ga paliu mathak 
phung thiujiu kabambo shingbang se hah 
miniu -e. Shingnui ka-nkyibo ruanna 
bamniu -e. Tashingbang se huilujiu 
tashing pumse npui mung ga kaladpad 
khaibam niubo paliu niu ngoude. 

Kajuikou khatdi hahde. Sichiujiu tathc 
wan wang subo ga, tinghai hun wangbo 
ga paliu niu shiudi kasihbo khon kumjiu 
nchiuwe. Sibo khonse shing nui ka-nkybo 
hun bambo khonne. Bonrailiu khatdi paphenmai pakak khat ntou ncham khailande 

chiudi paliu leng kajuikoudi hahde, shingnui 
ka-nkyibo hunbo khon chiu khaijiu paliu lung 
makjiu, ahuide. Paliu niu tashingbang tuse 
chalungsa chang chalungsabo-e. Tashingbang 
siniu paliu leng kajuibo pikhaibo-e. Chiudi, 
tuhoira sibo shingbang sc shai wang mide, 
ringlan lulak mide. Paliu niu paliu chun sajiu 
chakylam wanglan mide. 

Buonrailiu niu paky wanglujiu shaimi ra koukiu mibo shingbang tuse marring 
jiu bambo wan ga, simak dakjiu pamung ga shingbang poina subam niubo pahniu 
ngoulude. Pahniu maning -e , kou kiu kamibo shingbang si patu akhi khai ratu 
agunjiu paky ga wang bamme. Sichiujiu Bonrailiu niu shingbang si tu kung jiu 
akhi khaibiye. Nai khat ra haibo shingbang si dikhangjiu kajuikou chamaina 
dung leng pikhai raye, Kadihri ga agyibo tingkai kawi pikhai lanraye. 


TIEN ALIKHE : 

1 .Pahang ga maniubo kenkak khailQ : 

i) Bonrailiu paky gasu ariaky nde theng ga diulo ? 

ii) Nde ga shingbang kadibo si subamlo ? 

iii) Nde duan niu paliu shingbang phibang se kam masankhai gulo? 

iv) Ariaky kiu soulubo sai nde kakalibo padmilo ? 

v) Shingbang kadibo se hui kamibosai Bonrailiu niu nde doulo? 


2. Chamenghdung se phui lujiu pazan dinlo. 


3. Machangmakbo ladkeng dung pimachang khailo. 

i) Shingbang niu paliuleng_piye. 

ii) Paliu niu shingbang hang ga_-e. ;i 

iii) Tashingbang se_ye. 

iv) Tathe tingkai se niu ka-nkyibo_setu hun Wisiliuiye. 

TflDUflN 13 

MANIPUR. 



Mariawiliu: 

Katipou: 


Mariawiliu: Kawibo nsuan Miss! 

Katipou: Kawibo nsuan Mariawiliu! 

Miss, Manipur lam ga I sikhainiyc, atu dinkhailo. 

Ay, I niu natu din khaine, Manipur hai aliu lung kabambo state 
side. India gu tingpi khatdi naimik pad lam bambo Namme. Nang 
niu nde sisan khai lannilo ? 


Mariawiliu Pasao -III ga ken kinbo 
ariaknah ye. Pahniu Manipur lam ga sikhai 
nijiu pagu katipou khuga maniu-e. Ilaiga 
panai gu ka-npoubo lenkhai bamme. 


Mariawiliu: Manipur wanjeng ga kabambo states dung zan dinkhai khelo. 

Katipou: Oh! sisera, Nagaland, Mizoram khatdi Assam side.. 

Mariawiliu: Manipur gu dihshing zan dechiu 
kulo? 

Katipou: Manipur gu dihshing zan ra Imphal chiu 
ku-e. 

Mariawiliu: Bir Tikendrajit gu 
Park ga kachiang kakubo se 
ndelo? 

Katipou: Sise tu ‘Saheed Minar’ 
chiujiu ku-e, Manipur 
gu Katan kahumai jengdiumi mai 
gu Nniw tu thiujiu somkhaibo kachiang-e. 

Mariawiliu: Miss aliu niu Kangla Fort chiubo jan sidi 
chiutoude, Sise nde gulo? 

Katipou: SisendaKatingkengaMaikimaiguchawangky-e, khatdi 
Manipur (Maikimai) gu thiujiu kamasanbo bam khatlc. 

I 


Mariawiliu: 

Katipou: 

Mariawiliu: 

Katipou: 

Mariawiliu: 

Katipou: 


Mariawiliu: 

Katipou: 

Mariawiliu: 

Katipou: 


Mariawiliu: 

Katipou: 


Mariawiliu: 


Manipur ga nde kumbo ajai niu dithulo? 

Loktak chiubo ajai siniu Manipur gara dithubo ajaiye. 

Chiu sai, Keibul Lamjao chiubo $e ra nde gulo? 

Sise ra National park ge, Sangai ohiu Maikimai niu kubo chhkheng 
dungkhai thiujiu bambo bamme. 

Maikimai lad ra ndelo ? 

Manipurga aliu pazat kengjiu 
lungbamme; Maikimai(Meitei), Naga, 

Kuki, Mizo khatdi Khoumai dungdi 
kengjiu lungbamme. Imphal maksai 
Maikidih lam kiusai paliu lad pazan 
thiujiu dinsai Manipuri chiujiu ku 
kabambo side. 

Nde ga Siroi Lily chiu kubo rapien puak 
su bambolo? 

Sirui rapien se Tangkhul Naga mairam Ukhrul gu maluang ga puak 
bambo-e. 

Miss, Maikimai gu mathen lam gadi kasia dinkhailo. 

Polo, Khongkangjei, Mukna Khatdi Yubilakpi chiubo mathen dung 
si Maikimai niu mathen makerigjiu mathenne. Manipur state ga 
lungbambo maluonggen mainiu tachiu, tajuang khatdi tuhoi ken 
gara football maksai tarn tambo kadihpiri mai mathen pachat hina 
mathen kammibo-e.Manipur mai nahdung hai mathen gara kadihri 
niu sichia mibode. 

Manipur mainiu Nde kumbo lem lenlo? 

Manipur tuhai Chalem gu kadi.h tiujiu ku-e. Palamra haibo state 
hai chamai pazat lung abuotjiu lungbambo jengniu chalem pajat 
kengjiu Naga mai, Khungchai mai khatdi Maikimai lem tarn tamjiu 
bamme. • i 

Thuankiude Miss, I niu thainaih Manipur lam ga kengjiu silumide. 


A 



TIEN ALIKHE: 

I. Pahang ga maniu khai bambo kenkak khailo: 

i) Manipur wanjeng ga lung magui bambo states dung zan dinlo. 

ii) Manipur gu dihshing zan ndelo ? 

iii) Manipur gu dithubo ajai zan nde chiulo ? 

iv) Ndebo bam ga Siroi Lily puaklo ? 

v) Manipur ga National Park khat bambo zan nde chiulo? 

II. Naruan na tenlulo: 

0 Manipur map giak lo. 
ii) Siroi lily mengh giak lo. 
ii)Shangai mengh giak lo. 


3*: 



’ ' ; '.h 

TADUAN 14 

TING K0DI flPCJI 


Bonthuiliu nahpoina thiujiupalungchiin ga simasan kamakbo bam niuwe. Pahniu 
naikhat nai nsuanpah ariaky lam padlujiu bam niuwe. Nsuan naimik biw kawibo 
padjiu kabambo naih ye. Papui niu pamung ga ntou kiu gap pahniu palungchun 
ga simasan kamakbo lam ga maniujiu panai npou sude. 



Bonthuiliu: 

Papui: 

Bonthuiliu: 

Papui: 

Bonthuiliu: 

Papui: 


Bonthuiliu: 

Papui: 


Bonthuiliu: 

Papui: 


Apui yoh,nang apui makjiu mail? 

Nde gu kam jiu nang niu hai kurnbo lad maniu sujiulo? I hai napui 
siakbode. 

Chiudi maidung seniu Ting- kadih hai apuiye chiu-e. 

Oh! sibo lam sera I niu din masan khaine. Ting - kadih sira aliu 
mathiu puiye. 

Nde chiujiu Ting-kadi hai aliu pui thiuralo? 

Ting - kadih ga-e aliu niu lungjiu kabambo hai. Pahniu aliu mathiu 
leng pageng kabambo pakhiangna pi machang khaijiu kabam gu- 
e. Pahniu aliu tu manang akhi khai bambo-e. I niu natu kakung 
kum Ting - kadih niu aliu mathiu tu kungjiu bambo-e. Sijeng niu 
aliu mathiu pui sera Ting-kadih side. 

Chiudi I ra Ting-kadih gasu wakhat nadi dou matai makge. 

Phuilo, Naimik tu Pahniu aliu leng kabenbo pikhai ye. Nchun kiu 
susai chahiuh siniu aliu leng benkhai lande. Ting se niu riu kiujiu 
aliu leng tadui pikhaiye. Tingkai se aliu niu karingbo ga joumak 
doulak jingbo gu-e sise ting niu pikhaiye. Aliu niu matha doubo 
Ting-kadih gu kalen situ maning tou makbijiude. Aliu gu tiu-tek 
pakhiang nase Tadui khatdi Kadih gasu wangbo maliang-e. 

Apui yoh Tashingbang dung sira nde kurnbo gulo? 

Tashingbang dung sidi Apui Ting-kadih gu padam khat thiujiu 
kabambo gu-e. Shingbang dur.g siniu aliu ringting leng pageng 
kabambo kengkha 

pikhaijiu bambo-e. Paliu niu kadihri haitu kam agyi khaibo-e, khatdi ting tu pi 
riukiu khaibo-e. 

Bonthuiliu: Apui chiu sai taba bang sira ndelo? Sise di shingbang mah? 



Papui: Yoh -e! sisedi tashing bang-e. 
Pahrashi aliu leng pikhaibibo-e. 
Tashingbang kasia niu aliu leng parasi pikhai 
ye. Tasingbang niu aliu leng kajuikou pikhai 
biye, khatdi ting piriu khai biye Paliu niu 
shaijiu sangmi dasai aliu niu alangtiu ra 
maksai chami pageng bambo hina ga tashing 
se dikjiu thinpiu -e. 

Bonthuiliu: Chiudi apui yoh Singgiu siniu 
duidi phung wangbo sira wibomah ? 

Papui: Singgiu siniu aliu leng tadui sakra khatdi taten ten raleng tadui pikhai 
bibowe. Tadui jou makjiu aliu ring silulakbo-e. Tingriu makeng 
jumi dasai duidi maksai duinaise padbo-e. Sise tu aliu niu pipad 
khai makra karam raye. Nang niu si kabam kumjiu chamise aliu 
leng pageng kabambo khatle chiudi aliu niu thinpiu mawi maksai 
aliu kysedi rumibo suiye. Sise kumjiu Singgiu dung sedi aliu leng 
kawibo khatle chiudi singbang huithon loimisai tadui 
ditanmiraye khatdi kamin kiutanmiraye tingkaidi 
masantahjiu ting thyubibi khangmiraye. 

Bonthuiliu: Apui yoh! Apui Ting-kadi hai aliu leng nde 
jiukha wimibo gulo. Aliu niu charashy kahumbo wajiu 
khadi tiujiu bamme, lingdi ling khaijiu bamme sisetu pijiu 
puaksu khaijiu bamme. 

Papui: Ummh,tuhoi ra awangpoi, nang niu Ting-kadi hai 
apui ye chiubo simasan lumide. 

TIEN ALIKHE: 

1. Pahang ga maniu khai kabam bo kenkak khai lo:- 

i) Naimik niu aliuleng nde pikhailo? 

ii) Chahiuh niu aliuleng nde pikhailo ? 

iii) Nde jeng niu aliu niu Ting kadi tu apui chiujiu kujiulo? 
v) Tashingbang niu aliuleng nde pikhailo? 

2. Chalad keng kamajibo pit in lu jiu chamengh tu ga se rou khai lo: 

i) I hai kamuang gasu wang kiuwe .Naliu leng tadui pikhai ye. I hai saolo ? 

ii) I hai maluang ga di taning ga di chapjiu bambo-e.Naliu leng kajuikou 
pikhaiye. I hai saolo? 

iii) I ra nsuan sugap sai padbo-e. Naliu leng kabenbo pikhai bibo-e. I hai 
saolo? 

iv) Nchun susai I niu naliu tu phuijiu bambo-e. Kadih pakhiang na pibenkhai 
bibo-e. I hai saolo? 

v) Naliu niura atu ngou makbo-e. Chiudi 1 niu naliu shiu pisi khaijiu bambo- 
e. 

I hai saolo ? 

3. Chalad kengh hum dung hai jumathuk khailo. 

Karaibo sera naliu leng tenali khaijiu bamme. 

Tingwang bensiam hai wiye. Aliu niu sisetu kam masha makraye. 

Tingwang bensiam hai wiye sisetu aliu niu kam masha makraye. 

ii) Tashingbang dung seniu aliu leng kajuibo pikhai bibo-e. Paliu hai 
mariwram kawi pijiu tingkai kammasankhai-e. 

iii) Singgiu hai tadui gu npui-e. Sibo riga aliudi alem npui thiuwe. 

iv) Charashy hai apum leng wibo gu-e. Paliutu aliu niu hui taliang mimak 



TADUAN 15 

CHflKHUfiNG CH0NGEE 

Thainai Changee naihye. Nnah maidung paliu chun wijiu bamme. Paliu phaini 

kasanbo piuhlujiu bamme. Paliu juben kaa laa laajiu bamme. Changee leng 

jengniu paliuky gasupad karen sude. Paliu leng maidung walung pikaren sude. 

Kapimai di chunwi, kalu maidi chun wijiu kabambo naih ye. 

Paramthonbou : Saoniu naphaini kasanbose lukhai jiulo, Akaabo 
Chunthuilubou? 

Chunthuilubou : Changee puan leng apiu niu 
lukhaibo-e. Chunwiliu! Naleng 
ra sao niu napuan kasanbose 
lukhailo? 

Chunwiliu : A nchiang leng kahengbo anyina leng 
kamadiabo hai apui niu lukhai 
bibowe. Paramthonbou! sao niu 
naleng napuan kasanbose lukhailo? 

Paramthonbou : Aleng ra apiu niu a nchiang leng nai anihleng hai changee puan 
thiura lukhai bibowe. Anih haira katikbo-e. Agu nchiang haira 
kamajinbo-e. Naliu niu changee wang susai nde kamlo? 

Chunwiliu : Ira changee wang susai achun wijiu aka-aphenmai tu judoujiu 
tadle.Atu kakung mai niualeng rangkang di kengjiu pikhai 
bibiye. Chunthuilubou! naliura nde chiujiu changee lo? 

Chunthuilubou :Aliu di naliu kumjiu changee ye. Achun kawibo niu phuiye. 
Paramthonbou, naliura nde kumjiu changee lo? 

Paramthonbou :Wa kasuan hahye, aliu di naliu kumjiu changee ye. Akhang aliumai, 
apui apiumai apou apehmai mathiuna chunwijiu matha 
aruangbo wandi bamme. 

Chunwiliu : Aliura chakhuang changee wangjiu mathendi pajad pajad 

mathen aruangbo wandi bamme. Ira tathuandi kengjiu daomide. 

Paramthonbou :Yoh-e, aliudi sichiujiu mathen 
thenne. 

Chunthuilubou : Apui niu atura chakhuang 
changee wangjiu maitu agi-athaobo suimakge 
chiujiu dinne. Sise shachang sabowe chiuwe. 
Chunwiliu! nang mai kadiu maigu chakhuang 
changee zan kasia dinkhai khebi mah? 

Chunwiliu : yo, Yaosang chiubo se Maikimai gu changee ye, aliu Christian 

mainiu 

Christmas changee ye, sigasu, Muslim mai Islam rahcheng tadmai niu Id 
kubo gu changee se changee ye sigasu,aliu poupe 
Liangmai khristen thiumakha gara Chake ngee , Chaga 
ngee chiu kengjiu changee ngee ye sua. 

i 

TIEN ALIKHE. 

Pahangga maniu khai jiu kabam se kenkak khailo: 

i) Yaosang se sou ram mai gu changee lo? 

ii) Chakhuang changee wang sai nnah maidung nde kumlo ? 

iii) Changee wangjiu Chunwiliu niu ndegu doulo? 

iv) Chunthuilubou tu papui niu ndelad din khailo? 

I 

I 

v) Changee wang jiu nang nde kanrni thulo? Chakhuang changee 

wangjiu nde lad dinjiu khat khat tujudoulo? Nde kumbo 

Ngee ga pahangga rikhaibambo j lad dinlo? 

| 

a) Merry Christmas. 

b) Happy New Year. 

c) Happy Birthday. 

d) Id Mubarak 

i 

TADUAN 16 

KflTINGKEN Q6 NflMRIU TICIBO 



Pari ga lenkhai bambo chamengh siniu ndetu lenkhailo? Hai se 
kating ken ga namriu tiujiu tadkinbo maipiu khat mengh -e. Pahai tingkum sang 
sang suang lam lung khai mibo mai ye. Pahniu tatuky ga maksai kathenky poi 
poina ga lungbo-e. Pahniu changiu thinjiu namriu tadbo-e. Pagu mania kakeng 
sira tatu niu taliubo mania maliang-e. Paruanna chamih malaplujiu thinpiu-e. 
Chamih se niu nkan khoudung tu pakhu gasu diujiu pibam khai-e. Chamih siniu 
patu pilum khaibowe khatdi pagu katiu rutiu lang tiubo-e. Pahniu paphai panii 
leng chakhou gyi lahlujiu npiuwe. Pahniu mariu miu majuakjiu lung -e. Mariu 
miubang keng kha pakiwanjeng gasu bam niu-e. Sichiujiu, pahniu chamiu hai 
patek leng wide chiujiu silubo ga chamiu hai chalin leng lulujiu, lingjiu thinpiu 
sude. 


K ating ken m ai, nkankhau tu patek thin jin nam riu tin jin lung bam 
nin-e. C hakhou kam !lnsai pating thengjin tin ra leng jeng gasu nbaijin akhi 
m aw ijin Inng-e. Sichdnjin, chakhou kasia tura pah khourui tdiujiu m aruisude. 
Chiudi, N kan khoudung senin pah khourui dung tn m intiu lansude. Sijeng nin 
pah khourui dung tu nkan khou katam bo gasu jum arilura jeng niu nkan khou 
m anah kam akbo bam lam palin tu akhi khai m ide. Pahniu pah khourui dung tu 
kungjiu akhibo gasu ndui, chakhougyu paphai leng, khatdicham ise patek leng 
doude. Pahniu pakikhun m ainailung m aw ijiu lung bam niu-e. 


TIEN ALIKHE 

1. Pahangga maniu khai bam bo kenkak khai lo: 

i) Nde kumbo wan ga kating kenmai lung bam niulo? 

ii) Pah hai nde kumboky ga lunglo? 

iii) Pahniu pagu changiu thinjiu nde ngam kamlo? 

iv) Nde chiujiu pahniu chamiu hai thinpiu sumi gulo? 

v) Pahniu Pakhourui gasu nde ndegu doulo? 
2.Kamaji kankhui dou madu khai lo: 

i) Rating kenmai mariujiu tatuky ga lung-e. 

ii) Rating kenmai gu mania kachia niu kam me. 

iii) Rating kenmai chamih thinpiu mak ge. 

iv) Rating kenmai pakikhun thiu suan makge. 

v) . Rating kenmai khourui maruiye. 

TADUAN 17 

KHQMflNUIMPtlK. 



Mam Stadium 


Khuman Lampak chiu kubo bam gase mathen phung barnme. Sibo bam-e 
taningdih dichang dijiu bamme. Khuman chiubora nda ken ga namkhat thiujiu 
lung bam niubo nam zan ne. Lampak chiubora Maikimai lad gasu taningram 
chiubo-e. Nda dou haibo bam ga chamai kengjiu lungbam niuwe. 

Tuhoi ra haibo taningdih gu naimik ngut lamse mathenbo bam Main stadium 
hai bamme. Naimik pad lamse niu Hockey Stadium bamme. Nhanglam siniu Cycle 
Velodrome Khatdi Indoor se bamme. Boxing mathenbo bam, Chaga thiubo bam 
khatdi changanmih kepbo bam di bamme. Naimik ngut lam ajai kadibo khat di 
bamme. Haibo jai haise tadui gu mathen mathen raleng -e. Nda masuang suangra 
haibo jai gasu maidung seniu chakha kadi dibo minjiu bam niubo-e. 

Nda ra haibo bam ga tababang kengjiu subam 
niubo-e. Tuhoi ra haibo shingbang dung hinase 
huikou kiu kammide. Sironna makjiu ajai poi poi 
nadi kengjiu bam niubo-e. Tuhoi ra ajai poi poi 
nasera lai kam mide. Pawan khat gara haibo bamse 
tabuan madiabo niu phuijiu bam niubo-e. Tuhoi ra 
mathen phung thiu mide. Kakalibo wajiukha 
bammide. Ndiu ajai poi poi nase tuhoira Diving pool thiu kam mide. 

Khuman Lampak hai pabam kawibo bam khatle. Tingpi lamsai Nam sum 
bamme. Nam khat sera Maruangmai namme. Naimik ngutlam di Maruangmai 
nam khat bamme. Kangla kubo bamse niu naimik ngutlam bamme. Naimik pad 
lamse niu Imphal giuky niu asiuhjiu bamme. Singgiu khuhga se lipui khat di 
majangh taruan suanjiu bamme. Haibogiu genlamse Khurai chiu kubo nam khat 
bamme. Tingpi lam khatdi naismik ngut lam seniu Nagagiu niu luang maguijiu 
bamme. 

Nda ken gara nahmai dung hai haibo bam ga charashy hiak tiura nai chakha 
minra leng meng bam niubo-e. 

Haibo bamse taduilu thiujiu bam 
niubo-e. Tuhoi ra nahmai dung 
niu haibo bam ga mathen leng 
jeng gasu meng -e. Nsuan gasu 
chawanliang katang maipiu 
mainah khatdi maipui mainah 
dung niu mathenra kameng 
kawang masou makjiu 
bammine. Tuhoira haibo bamse 
nda dougu Khuman Lampak ge 
chiubo maidung niu mangai mide. 

Tingpilam kabambo npuise agyi-manaibo npui thiujiu bamme. Nsuan susai 
maidung niu chapum kam nsangra tad marakjiu tadphui tudjiu kabambo npui ye. 
Pawanjeng mai niu haibo npui tuse Khuman Palli chiujiu kubam niu -e, chiudi 
tuhoi ra haibo npuidi zan hai Dingko Road chiujiu kulan mide. 

Nda masuang ra shingbang kadibo waj iu kha bamniu bo-e chiudi tuhoi ra 
huikou kiu loi mide.Bang khat bang nia ruana chapbamde. Tashingbang dungse 
niu kajuibo khatdi kasungh thiujiu tingnai tingriu ga maitu khakhaijiu bamme. 
Sijeng niu tashingbang poi poina kengjiu lingsan khai lanjiu bamme. 

Naimik pad lamse niu npuidi khat bamme; sibo npui se Imphal giugen ga 
majangh taruan suanjiu majangh khai bamm e. Tashingbang dung niu npui khat 
ga chap paren thiujiu chap bamme. Sichiujiu, Tingwang bensiam kawibo madukhai 
bamme. Tuhoi ra Khuman Lampak hai India gu mathen phung kawibo ruang ga 
khat thiumide. 

TIEN ALIKHE: 

1. Pahang ga maniu khai jiu bam bo hai kankak khai lo. 

i) Khuman chiubo ramba ndelo? 

ii) Tuhoi Khuman Lampak lung ga St adium ndejiu bamlo? 

iii) Nde kumbo shingbang dung niu kakeng lam Khuman Lampak gasu bam 
niulo? 

iv) Tingpilam kabambo npui tuse maidung niu nde chiujiu kubam niulo? 

v) Ndekumbo giu dung niu Khuman Lampak tu luang magui bamniulo? 

vi) Khuman Lampak mung ga Maruangmai nam ndejiu bamlo? 

TADUAN 18 

KEIBCIL LflMJflO Gfl CHflKHfl MINMfll. 


Thomraibou naih khat pakaapiu Maiki mainah sai suilu chakha minra 
Loktak lam tadde. Panai gu aliam se koinajiu taduijiu lam maten ngut sude. 
Sichiujiu pating theng makbo lung ga panai aliam situ tingkai niu npeh humdilam 
hun maten wangmi bam niu-e. Panai aliam se mathak mide. Pahniu mariangjiu 
gase wakhat alai ngou bam niu-e. Ngouwisuibo khouring khat bam niuwe. Pahniu 
khouring situ kusude. “Hey, Nang saolo? Akhu gasu pak midulo, I niu natu 
kasha kambi lak ge.” Sibo chakhou siniu poukakge, “I hai Sangai side. I natu 

ping-e.Naliu niu tathak 
thiujiu aliu tu min gap 
gapde. Naliu niu aliu tu 
chalungsa makbo-e. 
Nang nde leng hai ga 
wangjiulo?” chiu dindialu 
Sangai se pak mide. 
Thomraibou pachun 
shajiu sibo bam gasu 
padde. Pahniu khouring 
situ chalungsa ye. Pahniu 
khouring situ nkha khainiye. Chiudi tuhoira khouring se pakhu gasu tad mide. 

Sichiujiu pa npui ga pahniu nthingna kakeng tudi ngouwe. Thingna kakabo, 
pangen theng thengbo nthingna dung niu tadui jiuga mathenjiu bambo tu di 
ngoude. Pabao pabao thiujiu tingku genlam lem kinbotu di ngoude. Sibo nthingna 
dung se tadui ruinaye. 

Sichiujiu, pahniu pagu aliamse koina taipad sude. Siga pahniu chakha 
kengjiu bambo ngou de. Pahniu chakha min maidung kakeng tudi ngou-e. 
Paliu niu alang thinjiu chakha minkinne. 

Thomraibou pa-alang se taduijiu ga pariang thengjiu majang khaide. Sichiu 
lujiu pahniu pa-alang se jukhang lande. Siga pahniu chakha kengjiu jukhangde. 
Sichiujiu, pahniu chakhapui khat khat min padde. 

Chaky lam wanglan lubosai di, Thomraibou niu Sangai setu mangai makjiu 
bamkhaye. Pahniu siye, maidung khang sia niu khouring dung tuse kamshatj iu 
bambo-e. Pahniu paliu tu rankhainiye. Keibul Lamjao se National park-e. National 
Park thiujiu bambo bam gadi haichiu bamsai kakilam ra dekum ralo chiu makum 
khailu pachun shamide! 

Chawanliang Thomraibou niu 
pakaabo piuram mai khangchiu ga tadde. Pahniu 
chabuanmai dungtu adou lujiu Sangai kubo 
khouring dung tu hai majuakjiu makuat mak 
doulakge chiujiu dinkhaide. Chabuanmai durigse 
niudi suikhaide. Paliu niu Sangai tu akhijiu makuat 
khai raleng jeng niu phuam khat taliude. 

Thomraibou di sibo phuam gu makhiam kang ruang 
gajoude. Sichiujiu mai kakeng niu khit khitjiu sibo phuam ga joujiu Sangai ringting 
rankhai mak doulakde chiujiu ladchap thiude. Paliu niu ariakdi raolujiu dian 
khaide. Paliu niu maidung tu di Sangai tu kamshat makraye chiujiu katikhaisude. 

Sibo saidi naih khat Piuluong lam nkankhau phuira taki tadlande. 
Sibo bam gadi shingbang huithon loimijiu nkankhau khatdi lungsilak mibo ngao 
landel Karai masuangra sibo ram gase chakheng, tathan, chahung, tajuong, changa 
khatdi kapeng bam thiujiu bamniu-e chiu kating mai dinbam niu-e. Chiudi I ra 
nkankhau khat tudi ngaolu makde. Nkiujiu, thingna — chakhua, chareng khatdi 
chahyuh nbai bam thiujiu bam niu-e chiu kating mai niu dinne. Kating mai niu 
dinjiu tathewan chawan ramliang wangsai chaldiua, chareng khatdi chahyuh niu 
naimik padlamsu pabao pabao thiujiu lenwang mibo ngaotan tanne chiu dinne. 
Aliu Hamai ram gadi nam hina ga nkankhau bam thiujiu bam niu-e chiu din.Tuhoi 
ra haikumbo paman kakungbo khauring dung aliudih ga hahwang mibose dechiusai 
aliudih ga bambo nkankhau dung tu rankhai ralo khatdi pikeng khang lanralo 
chiubo makum khailu zikiulak mide. Aliu Liaagmai ra Maikimai(Meitei) dung 
kumjiu taduan tanu leng wa maning masukmai khatdi pamikphui kadiumai 
kengmakge. Nammai tu nkankhau kamshat tahra dinbisai nuiha-hami raye khatdi 
shingdi huithon makeng makra dinbisai kamenghbo mai-e chiujiu kaga rabo 
simasuangjiu bammiboi. Siniu, Tingwang khuga aliu Liangmai pui-piu mai khatdi 
chabuanmai lungchun kam kali khaira kakheng thiusude. Nsuan tingben padbo 
gadi Tingwang ga kakheng thiulanlu achun shajiu ntao bambo ga alungchun ga 
Tingwang niu haichiu pi makumtou khaide! Oh! ndanaih apiu niu “ Liangmai 
Text book Committee aruonglu ariaknah dung leng text book raobamme” chiu 
dinbambo ladse maninglop wangsude! Wide, chiusai, I niu paliutu adaolu dechiusai 
aliudih ga bambo nkan khauring dungtu ranlu ralo chiubo lam ga pi raokhaijiu 
pachun kathiumai khatdi ningtingmai kating-nah niu kentau lusai mao makjiu 
paliu di nkan khauring tu pangkam kamshatjiu bambose majimak chang-e chiu 
lukhailu maihina souh misune chiu maninglu meng dinde.I niu achun shajiu dinbo 
ga paliu maomakjiu raokhaine chiu suikhaide. 

—* —ri 

SAVE THE SANGAI I 
HaP SAVE THE SANGAI I 
STOP KILLING THE 1 
SANGAI 1 

Maikimai niu ariak raolu haichiu dinbo kum 


“SANGAITU RAN KHAILO. SANGAITU RANKHAIRA NKHA KHAI LO. 
SANGAI TU KAMSHATLAN TAHLO. 

Aliu di 

TAJUANG, CHANGA, KAPENG KHATDICHAKHUA CHARENG KHATDI 
CHAHYUH TU NKHI KHAIKHE, PALIUTU KAMSHAT TAHKHE 

chiu maihina ga dinchialu pasai ata-anah maileng wakawi tienlukhe 


TIEN ALIKHE: 

I. Pahang ga maniu khai bambo kenkak khailo: 

i) Nde leng Thomraibou Loktak lam tad jiulo? 

ii) Nde lam pa-aliam tu tingkai niu hunkhai bilo? 

iii) Nde ga Sangai bamlo? 

iv) Nde duan niu Sangai pad migulo? 

v) Nde de Thomraibou niu sibo naih se ngoulo? 

vi) Nde chiujiu maidung seniu chakha minlo? 

vii) Thomraibou niu Sangai dung leng nde tenkhai milo? . 

II. Aliu Hamai ram ga nkankhau paman kakungbo wajiu tu kamshat loiwang 
kinbo lam ga nang nde maninglo? 

3. Chamengh si phui lujiu pazan pikhai kamlo. 


TADUAN 19 

TINGPCIK NKfll KIU KINNE. 


“Apui yoh shaine, Shaine” chiujiu takum mangiu nah Wimonbou niu paky 
kinunglam pak wang-e. Papui niu pak pad adaolujiu “Nde gu kam jiulo?” chiu 
maniude. “Tingpuk nkai kiu kinne. Pakhon tanjiu maraa khang sumide. Wakhat 
di kalik ran chiu pad migude Tuhoi ra nkai kiu tang kin bamrade.” Wimonbou niu 
papui tu haichiu dinne. Sichiujiu panai se Tingpuk nkai kiu kinbo tu phuira leng 
kijeng lam padde. Kachak tan chang tanjiu kiu bamme. Wimonbou niu kamuang 
kang jingjiu tingku lam kabambo tu siolujiu papui tu dinsude, “Phuilo Apuiyoh 
Tingpuk se nkai kiu kin de. Kaluse niu pang pad mibode, pakhuon tanjiu pang 
padbo-e, Papang kasembo dung sera nkai kiu tang bamde phuilo. Kadih ga tuhoi 
ra nkai kiu prukgu bamde.” chiu Wimonbou niu dinne. 

Papui niu nuijiu dinne,” Pingdulo, wuise Tingpuk makge, Tingriu khairabo 
kamuang siye. Nang niu chakhuon katanbo chiubo slniu ting shing khuonne. 
Nang niu kalik ran chiu padbo tu ngaobo siniu ting kalik bambo-e. Tuhoi ania 
masuang ga kakabo kang poi poi na nkai kiujiu 
bambo haise niu kachak ge.” Chiujiu papui niu 
Wimonbou tu kati khaide, chiudi, Wimonbou niu 
palung kimlu makhaye. Palam ra haidung se nde 
lam suniu wangbo gulo chiujiu pasuang hahjiu papui 
ga maniu lande. “Apuiyoh ,hai se kamuang bum 
mah?” “ Makge, haise tadui kang -e” chiujiu papui 
niu dinkhaide. “Kamuang se chuang taning jai gasu 
wangbowe. Kamuang seniu agyibo bam ga wang 
tangbo wan gase pakang thiumibo-e. Pakang thiu 
misai, kachak kang thiujiu nkai kiubo-e. Kachak kiujiu tingkai-tingthung khang 
bambo wan ga kama GA pad dulo” 

Wimonbou niu dinne “ Yoh Apui, I niu tingkai tingthung tan khangjiu 
kachak kiu kabambo wan ga kama padlan lakde. Tingdi riukiu-e siniu apum 
pakhiang na tin kammide. Agyi di agyi ye. Chiudi kachak kang si I tiu sui mah?” 
“Makge kachak kang sira taniabowe Kataniabo tiumak raye. Kataniabo sera apum 
leng shabo-e.”chiujiu papui niu dinkhaide. 

“Chiu sai apuiyoh, tingriu bambo se shaye jah! Kataniabo kadih ga riukiu 
khaiye. Aliu niu tingriu duise shak suiluma?’ Chiujiu Wimonbou niu papui tu 
maniu e. 

“Tingriu se ra kashabo mak ge,” Papui niu kenkak ge. “ Tingriu kiubo gasu aliu 
niu tadui doubo-e. Tingriu duise kadih hanglam chung matheng lumisai taniatah 
mide. Chiudi ajaidui nai singgiu duisi aliu niu malum lujiu sakrabo-e. Tadui se 
malum makjiu sakbo ra shaye.” Chiudi, Wimonbou niu pasuang hahtah makjiu 
tingriu dui haijiujiu hai nde chiubo gu siakjiulo jah chiujiu phui bammide. 

TIEN ALIKHE: 


i) Tingpuk nkai kiu kinne chiubo se nde gulo? 

ii) Wakakabo nkai kiubose nde gulo? 

iii) Nde duan niu Wimonbou papum pakhiang na 
• iv) Tingriu dui sakbo hai wibo mah? 

v) Ndekum jiu aliu niu tingriu dui sakralo? 


tin kam mijiulo? 


vi) Kachak se nde gasu padbolo? 

Vii) Wimonbou niu ngaobo kalik ran padbo se nde gulo? 

TADUAN 20. 

HEI CHUHIOHI 



Hiuben kawibo naih nchun. 

Kamarialiu tinggen lam ngang phuij iu bam. 

Tingpuk ga aliu nai manah kachangbo chagan. 

Phuij iu bamme pahniu chahiuh tu, 

Muangziuh thijiu bamme chahiuh mung ga, 

Chiudi,Kamarialiu ngao masan siaklu chahiuh tu . 

Chakuang kadibo kumme,pasuang hiihjiu aziuh bam. 

Kalik ran ran bambo chagan dung tu pariak nchakjiu bam ga, 

Simak dakjiu pahniu chakhuan khat chiuwe, “ Hei Kamarialiu!” 

Pasai pasuang kaliangjiu phuiye chiudi maikhat tu di ngao makge! 
Chakhuan se niu patu kulande. 

Chakhuan : Ngang phui khanglo I hai ga 
bamme. 

(Kamarialiu niu ngang phui khangde.siga 
pahniu chahiuh nuinui sai 
bambo ngoulude.) 

Kamarialiu : Hei,Chahiuh! Kalu gasu atu 
kubambose nangma? (pahse 
pasuang hah matan mide.) 

Chahiuh : Ania Chakaakhe chiumah? 

Ania niu mathen kengjiu 
mathen lubuiye. Nang niu si lam bamlo I niu haiga bamne. 

Kamarailiu : Dechiu ania mathen ncham luralo? 

Chahiuh : I ra kamuang dung nai mathenjiu bam gu-e. I niu kabenbo nai 

kajuitu mathenjiu bambo-e. Nang niu atu matadjiu bamsai ka- 
kalibodi ngao 

pad sanlu buiye. 

Kamarailiu :Yowe! Nang niu pakak kak ga najulen tahmibo di thiu-e chiubo 
I di siye. Atu naracham niu din masan duak khaibiye. 

Chahiuh : Yowe! sise kamajibo-e. I niu natu nchun kiu susai adoune, nsuan 
sulan dasai Maluang 
kakubo hiulam I niu nbai 
miraye, chiulujiu chawan 
liang wang sui I wang 
lanraye. 

Kamarailiu :Wide, Ania mai katam 
mai racham di dinkhe. 


j ■ s 




* If x 




( Kamarialiu niu makum 

mang khailujiu dinlande. ) Kungbo Chahiuh, I niu nakhu ga meng 
khainiye, chiudi sise nde chiujiu wang tang luralo? 

Chahiuh : Nang niu mali tuanglujiu akhu mengbo suiye. Pasai nang niu 
mawi khang ludasai nang niu akhu mengra mali taliu siak raye 

chiubo I niu malum me. Nang niu akhu 
meng makthen na I n?u natu khonjiu 
bamne, Kamarialiu! Tuhoi ra wanchak 
kariu kiumide, nang zibuide. 

( Kamarailiu tu papui niu kusude ) 
Napui niu kubamde. Wang sulo. 
Kamarialiu : Namang wilo. Chahiuh. 
Chahiuh : Nang di namang wilo. 



TIEN ALIKHE 


I. Pahang ga maniu khai bambo kenkak khailo: 

i) Chahiuh se nde kumlo? 

ii) Souniu Kamarialiu tu mathenra khan jiulo? 

iii) Souniu Kajuih nai Kabenbo tu mathenne chiu dinlo ? 

iv) Nsuan mi dasai chahiuh se nde lam meng mimilo? 

v) Nde kumjiu aliu niu chahiuh dih ga meng lu builo? 

vi) Tingpuk ga kadih nai na kachangbo se ndelo? 

II. Naruana ten lulo: 

i) Tingpuk ga hiuben mawi kabambo mengh giaklo. 

ii) Chahiuh lam tadrabo mali mengh giaklo. 

TADUAN -21 
AKY 


Aky ra nam poina ga khatdi singgiu mung ga bambo-e. Aky hai kichen sum 
bamme. Kichen hina kiran nia nia bam kamme. Agu kichen ra kasai lam bambo-e. 
Haibo kichen lung ga I ra zibambo-e khatdi ariak di kenjiu bambo-e. Apiu ra 
katipao-e. Pahniu atu ariak kati khai-e. Pahniu agu ariak leng lukhaiye. I niu agu 
ariak hinase ariak kang ga akhi mawijiu 
akhi khaiye. 

Apui niu chaky akhi masan duak 
khaiye. Apui niu kylung bia masan duak 
khai-e. Apiu niu kadin saisui tingkai kawi 
nai chaky kamasanbo ga kalungbo niu 
apum piwi khaiye. Aliu niu chagan-pyubon khatdi charapien ngao kawibo aky 
wanjeng ga ling magui khai raye. Apui niu kamaningbo saisui chagan-pyubon 
karingbo, kamadiabo niu apum piwi khaibo-e. Aky hai naimik biwdi dao mawijiu 

daobo bamme. Apiu niu aky wanjeng ga 
kareng se kam masan duak duak khaiye. Aky 
wanjeng ga kataniabo dui maksai kataniabo 
wadi hahye. Kataniabo dui kabambo ga wa 
kashabo rik lungbo-c. Warik dungse niu chara 
kasha pi mara khaiye. 

Akiluang ga chapyu chaga lam kasi mai 
wang jiu DDT kep kajin diakge. Haibo chapyu 
DDT se niu akiluang ga tadui kathniabo gasu maduan 
kapadbo takheng tu kam mahahbo-e. Takheng dung siniu 
malaria pi marakhaibo-e. Takheng dung siniu tadui 
madung matheng khaibo bam ga nbum khaiye. Sijeng 
niu aki wanjeng ga tadui kataniabo wadaoudi pi madung 
khai matheng makge. 

Apui niu aphai anih katha khaiye. I niu aphai anih 
kamasanbo ruan na pawan machang npiuwe. Apiu niu 
apitham khatdi a-ntin kakit khaitan tanne. Pahniu nsuan 
machang ahyu katha masan ra dinkhaiye. 

Akina mai khang madai ruan naye. Apui, apiu, anay khatdi I. Apui, 
Apiu khatdi anay paliu mathiu se katipao maliang-e. Paliu niu apum wira 
khatdi agu tasi ningting wira tu manna manang khai-e. 

Apui niu kadin saisui, tadui kamasanbo hai chapum leng wibo-e. 
Akinahmai niu tadui kamasanbo ruanna thin-piu-e. Apui niu pawan 
machang tadui malumkhai tane. Malumlubo dui sera sak sui mide.Aky sai 
ga ajai poina khat bamme. Ajai duise ra walung katha ra khatdi chaky kam 
masan ra thin-piu-e. Chiudi apiu niura wadaodi ajai dui niu nkhiu dulo 
chiu dinne. Akina mai niu aky hai akhi mawijiu akhijiu lung-e. 


Tien alikhe. 

I. Pahang ga maniu khai bambo kenkak khailo:- 

i) Aliu tu tacham kadinbo naky se nde ga bamlo? 

ii) Paky kichen ndejiu bamlo? 

iii) Patu sao niu manangjiu akhi khailo? 

iv) Papiu se niu paky nde kumjiu akhilo? 

v) Nam ga menkhat chapyu-chaga lam kasi maidung niu nde 
ten khai milo? 

TADUAN-22 

ALIU LENG CHANGAM KAM KHAI MAI 


Naliu niu aliu leng changam kamkhai maidung tu simah? 

Chalu ngam kam mai niu palujam ga changam 
kam me. Pahniu marin ting soumakjiu changam 
kamme. Pahniu palu phulujiu chalin maruk khai-e 
khatdi changan chapiu nui di ling khaiye. Pahniu 
lingkhai jiu akhi lchai bambo chamiu khatdi chagan- 
pyunui si aliu mai mathiuna leng ye. Aliu niu katiu 
kasak jou makjiu r ng lulakge. Aliu niu patu thuankiujiu 
bamrabo pathou siakge. 

Haiga Phaimiw bamme. Pahniu aliu pum wira 
manang khaijiu bambo-e. Pahniu kamara mai Leng chapyu 
piye. Chapyuky alupui dungse niu di kaman. maitu akhi 
khaijiu nkha khaiye. Phaimiw khatdi chap;mky alupui 
dungse niu aliu mara-thyiubo wan ga akhijiu aliu tu nkha 
khaiye. Aliu mathiu paliu dung gu nkha lukanjiu bambo- 
e. Aliu niu paliu tu kung chalungsa rabo pathou siakge. 

Haise richshaw thoubo piu-e. Pahniu 
nchun nnien mathak makjiu changam kamme. 
Pahniu ehamai dungsetu khatdi chabang 
phung khaibiye. Pahniu pakikhun maileng 
rangkang phijiu lung-e. Aliu niu patu kung 
chalungsa rabo pathou-e. 


Haise postman 
ne. Pahniu pagu chakamky ga changam kamm 2. Pahniu 
nai machang pagu chakamky lam tadle. Pahniu aliu 
leng chamlen phung wang biye. Pahniu p<.ngam tu 
padiu wijiu kamme. Pahniu ehamai kakeng tu nkha 
khaijiu bamme. 

Riliu Jinkiulakliu hai katipao-e. Pahniu ariaknah 
dungtu kakabo kilad katikhaiye. Pahniu kakabo kilad npao 
masan siak siak-e. Pahniu nahmaidung tudi pachun wijiu 
maluang mathen ne. Nahmai dungse niu di patu masen 
kamme. 


Haise maipui mai gu baodiye. Paliu niu paliu 
phijeng leng makjiu aliu charuang leng changam kam 
khai-e. Paliu niu aliu charuang lunlung ga maji 
kamakbo tien thiumai tu atungjiu bambo-e. Pakiluang 
ga nchun nien mathak makjiu changam kambam 
maidung-e. Maidung niudi aliu ngamse tu maning 
makung kamme. 



TIEN ALIKHE: 

I. Pahang ga maniu khaijiu kabambo se kenkak khailo:- 

i) Chalu ngam kam maidung siniu nde ngam kamlo? 

ii) Phaimiw khatdi chapyuky alupui dung siniu nde ngam kamlo? 

iii) Rickshaw thoubo piuse niu nde kumjiu chamai dung tu nkha 
khailo? 

iv) Postman niu nde ngam kamlo? 

v) Riliu Jinkiulakliu nde ngam kamlo? 

vi) Maipui baodi niu nde ngam kamlo? 

II. Maruangbo bam ga rikhailo:- 

i) I hai_ye. I ra chapyu kiga changam kamme. 

Phaimiw/ Katipao. 

ii) I hai __ye. I niu ariaknah tu kati khaiye 

iii) I alu phujiu alin ling ye. I_kam maiye. 

Chapum wibo hai karingting ga pageng bam kachangbo-e. Kawibo katiu 
kasak se chapum wira pageng bamme. Chiudi aliu niu katiu hai pabui ruan na 
chiuraye. Nkiujiu katiu tiu khaibo hai chapum ieng wimakge. Sijeng niu aliu niu 
katiu hai ringra leng kabuibose awon ga kuikhai ngam maksai chapum hai mara 
miraye. 

Katiu tiubo wan ga chapum leng pageng kabambo katiu tiu machang raye. 
Chapum leng pageng kabambo katiu se pajad tarn tambo kengjiu bamme. Siniu 
katiu tiubo ga pajad kengkha tiura-e, chiudi kabuibo ga- tiu raye. Aliu niu katiu 
tiubo ga kabuibo katiu tiu sai chapum wiraye. 

TIEN ALIKHE: 

I. Pahang ga maniu khai bambo kenkak khailo:- 

i) Katiu kasak hai nde leng pageng bamlo? 

ii) Manipur ga nde kumbo chagannyiu daolo? 

iii) Alank tiubo jai nde kum kumbo bamlo? 

iv) Aliu niu nde leng chapum kawi pageng bamlo? 

v) Katiu kengjiu tiubo hai wibo mah? 

II. Maruangbo ga roukhailo:- * 

i)_hai madiabo gan niu ye. 


ii) Aliu niu nai machang tiu-e 



iii) Pajad kengjiu bam 


iv) Aliu takhui daoluwe 


vi) Manipur ga__pajad kengjiu bamme. 

